
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1712 

10 Σεπτεμβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μετοχικό Ταμείο Στρατού (Έγκριση Υπερωριακής Ερ¬ 
γασίας, πέρα από το κανονικό ωράριο, για το Μόνι¬ 
μο Πολιτικό Προσωπικό του ΜΤΣ για το χρονικό 

διάστημα από 14.3.1999 μέχρι 30.6.1999). 1 - 

Καθορισμός της διαδικασίας και των λεπτομερειών 
εφαρμογής των διατάξεων των παρ. 4 και 5 του άρ¬ 
θρου 4 του Ν. 2702/1999. 2 


Τροποποίηση και συμπλήρωση της 1036883/429/ 
Α0006/7.4.99 απόφασης του Υπουργού Οικονομι¬ 
κών περί συγκρότησης και ορισμού μελών Ομάδας 
Εργασίας του Υπουργείου Οικονομικών με τίτλο επι¬ 
τελική Ομάδα Φορολογικής Διοίκησης (Ε.Ο.Φ.Ο.Δ.) 3 


Τσιμέντα για την κατασκευή έργων από σκυρόδεμα.. 4 

Αποκατάσταση των ζημιών από το σεισμό της 7ης Σε¬ 
πτεμβρίου 1999 στο Νομό Αττικής. 5 

Τροποποίηση της 354083/20.10.98 Απόφασης Υπουρ¬ 
γού Γεωργίας. 6 

Χορήγηση ποσοστώσεων αγελαδινού γάλακτος από το 
Εθνικό απόθεμα σε παραγωγούς των Νομών Ηλείας, 
Αχάΐας, Αργολίδας, Αιτωλοακαρνανίας και Κιλκίς... 7 

Συγκρότηση Οργανωτικής Επιτροπής Πανευρωπαϊ¬ 
κού Πρωταθλήματος Αγωνιστικού Χορού με ανα¬ 
πηρικά αμαξίδια. 8 

Σύσταση Διαδημοτικής Επιχείρησης των Δήμων Ταμα- 
σίου και Ξυνιάδος με την επωνυμία «ΔΙΑΔΗΜΟΤΙΚΗ 
ΕΠΙΧΕΙΡΗΣΗ ΙΑΜΑΤΙΚΩΝ ΛΟΥΤΡΩΝ ΔΡΑΝΙΣΤΑΣ - 
ΚΑΪΤΣΑΣ». 9 


ΑΠΟΦΑΣΕΙ Σ 

Αριθ. 2/58995/0022 (1) 


Μετοχικό Ταμείο Στρατού (Έγκριση Υπερωριακής Εργα¬ 
σίας, πέρα από το κανονικό ωράριο, για το Μόνιμο 
Πολιτικό Προσωπικό του ΜΤΣ για το χρονικό διάστημα 
από 14.3.1999 μέχρι 30.6.1999). 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Αφού λάβαμε υπόψη: 

α. Τις διατάξεις του άρθρου 15 του Ν. 2592/1998 (ΦΕΚ 


Α' 57) και της παρ. 3 του άρθρου 22 του Ν. 2362/95 (ΦΕΚ 
Α'247). 

β. Την αρ. πρωτ. 2022941/2297/0022/7.4.98 Εγκύκλιο 
του Υπουργείου Οικονομικών. 

γ. Την ανάγκη αντιμετώπισης από το ΜΤΣ των ωρών α¬ 
πασχόλησης του μονίμου πολιτικού προσωπικού του πέ¬ 
ραν του κανονικού ωραρίου εργασίας. 

δ. Την αριθμ. 1107147/1239/0006Α/4.10.96 Κοινή Από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ Β' 922). 

ε. Την αριθμ. 29261/7.10.96 ΚΥΑ του Πρωθυπουργού 
και του Υπουργού Εθνικής Άμυνας «Ανάθεση αρμοδιοτή¬ 
των Υπουργού Εθνικής Άμυνας στον Υφυπουργό Εθνικής 
Άμυνας» (ΦΕΚ Β' 933). 

στ. Την με αριθμό πρωτ. 2083706/9332/0094/4.2.99/Υπ. 
Οικ.ΓΛ(</Δνση 39η/Τμ. Α' απόφαση του Υπουργού Οικο¬ 
νομικών, με την οποία εγκρίθηκε ο προϋπολογισμός του 
ΜΤΣ, οικονομικού έτους 1999. 

ζ. Το γεγονός ότι η σχετική δαπάνη θα βαρύνει τις πι¬ 
στώσεις, που έχουν αναγραφεί στον ΚΑΕ 0261 του Π/Υ 
του ΜΤΣ (5.300.000 δρχ.), αποφασίζουμε: 

2. Εγκρίνουμε την υπερωριακή απασχόληση, πέρα από 
το κανονικό ωράριο, των οκτώ (8) μονίμων πολιτικών υ¬ 
παλλήλων του Μετοχικού Ταμείου Στρατού, έναντι τριά¬ 
ντα πέντε (35) υπηρετούντων που κρίνονται απαραίτητοι 
για την αντιμετώπιση πραγματικών εποχιακών, εκτάκτων 
ή επειγουσών υπηρεσιακών αναγκών για το χρονικό διά¬ 
στημα από 14.3.1999 μέχρι 30.6.1999, ως εξής: 

α. Κλάδος ΠΕ 

Εκατόν πενήντα (150) απογευματινές ώρες για τρεις (3) 
υπαλλήλους. 

β. Κλάδος ΤΕ 

Σαράντα (40) απογευματινές ώρες για έναν (1) υπάλλη¬ 
λο. 

γ. Κλάδος ΔΕ 

Σαράντα (40) απογευματινές ώρες για τρεις (3) υπαλ¬ 
λήλους. 

δ. Κλάδος ΥΕ 

Πεντακόσιες (500) απογευματινές και πρωινές ώρες για 
έναν (1) υπάλληλο. 

3. Η δαπάνη που θα προκύψει από το σύνολο των 
εγκριθεισών ωρών υπερωριακής απασχόλησης (730 ώ¬ 
ρες), σε καμία περίπτωση δεν πρέπει να υπερβεί το ύψος 

των 867.000 δρχ., περίπου, που αποτελεί το 16,3% του 
ποσού (5.300.000), που έχει εγγράφει στον οικείο ΚΑΕ 
του Προϋπολογισμού, οικονομικού έτους 1999 και είναι 
κάτω του 50% των ετήσιων πιστώσεων για τον ίδιο σκο¬ 
πό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Απριλίου 1999 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΟΝ 

Δ. ΑΠΟΓΓΟΛΑΚΗΣ Ν. ΧΡΙΣΤΟΔΟΥΛΑΚΗΣ 
-♦- 

Αριθ. 1082943/4931/0016 (2) 

Καθορισμός της διαδικασίας και των λεπτομερειών ε¬ 
φαρμογής των διατάξεων των παρ. 4 και 5 του άρθρου 
4τουΝ. 2702/1999. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 4, παραγράφους 4 και 5 του Ν. 
2702/1999 (ΦΕΚ70Α'), «Διάφορες ρυθμίσεις θεμάτων αρμο¬ 
διότητας Υπουργείου Ανάπτυξης και άλλες διατάξεις». 

2. Τις διατάξεις του Ν.Δ. 356/1974 περί Κώδικα Είσπρα¬ 
ξης Δημοσίων Εσόδων (Κ.Ε.Δ.Ε.). 

3. Τις διατάξεις του Π.Δ. 16/1989 «Κανονισμός Λειτουρ¬ 
γίας Δ.Ο.Υ.». 

4. Την ανάγκη παροχής οδηγιών για τον τρόπο και κάθε 
άλλη αναγκαία λεπτομέρεια εφαρμογής των παραπάνω 
διατάξεων. 

5. Την αριθμ. 1107147/1239/0006Α74.10.1996 κοινή α¬ 
πόφαση του Πρωθυπουργού και του Υπουργού Οικονομι¬ 
κών, με την οποία μεταβιβάζονται αρμοδιότητες στους Υ¬ 
φυπουργούς Οικονομικών. 

6. Το γεγονός ότι η απόφαση αυτή δεν προκαλεί δαπά¬ 
νη στον προϋπολογισμό του Κράτους, αποφασίζουμε: 

Καθορίζουμε τη διαδικασία και τις λεπτομέρειες εφαρ¬ 
μογής των διατάξεων των παρ. 4 και 5 του άρθρου 4 του 
Ν. 2702/1999. 

Απαιτήσεις που εκχωρούνται στο Δημόσιο. 

Με τις διατάξεις αυτές οι απαιτήσεις του ΕΟΜΜΕΧ Α.Ε. 
από βιοτεχνικά και χειροτεχνικά δάνεια προς Μικρές - 
Μεσσαίες Επιχειρήσεις, Χειροτεχνικές Επιχειρήσεις, Συ¬ 
νεταιρισμούς και κοινοπραξίες εκχωρούνται αυτοδικαίως 
από τη δημοσίευση του νόμου αυτού, ήτοι από 7 Απριλίου 
1999, απο τον ΕΟΜΜΕΧ Α.Ε. προς το Δημόσιο, χωρίς να 
απαιτείται αναγγελία από το τελευταίο. 

Σε αντιστάθμισμα της εκχώρησης αυτής, οι απαιτήσεις 
του Δημοσίου κατάτου ΕΟΜΜΕΧ Α.Ε. προερχόμενες από 
καταπτώσεις εγγυήσεων του υπέρ του ΕΟΜΜΕΧ Α.Ε. α- 
ποσβέννυνται, στο μέτρο που καλύπτονται από τις ανω¬ 
τέρω εκχωρούμενες απαιτήσεις. 

Τρόπος βεβαίωσης των εκχωρουμένων απαιτήσεων. 

Ο ΕΟΜΜΕΧ Α.Ε. υποχρεούται να συντάξει και απο- 
στείλει στις Δημόσιες Οικονομικές Υπηρεσίες (Δ.Ο.Υ.) 
φορολογίας εισοδήματος των υποχρέων, τίτλους εί¬ 
σπραξης, με τα πλήρη στοιχεία αυτών, όπως αυτά ανα- 
φέρονται αναλυτικά στο άρθρο 55 του Π.Δ. 16/1989 (Κα¬ 
νονισμός Λειτουργίας Δ.Ο.Υ.). Τα ποσά των απαιτήσεων 
αυτών θα βεβαιωθούν ως έσοδα του Δημοσίου στον 
Κ.Α.Ε. 3912. 


Κάθε τίτλος είσπραξης θα συνοδεύεται από περιλη¬ 
πτική κατάσταση βεβαίωσης σε τέσσερα αντίτυπα, με¬ 
ταξύ των οποίων και το πρωτότυπο και από τον πλήρη 
φάκελλο του κάθε δανειολήπτη, ήτοι τις δανειακές συμ¬ 
βάσεις με τυχόν τροποποιητικές ή πρόσθετες πράξεις 
αυτών, καθώς και τα σχετικά έγγραφα εγγυήσεων, προ¬ 
σωπικών, εμπραγμάτων ή οποιοσδήποτε άλλης φύσε- 
ως, που παρασχέθηκαν για τη διασφάλιση των εκχω¬ 
ρουμένων απαιτήσεων και οι οποίες διατηρούνται υπέρ 
του Δημοσίου. 

Στον τίτλο είσπραξης θα αναγράφεται το προς βεβαίω¬ 
ση, ανά οφειλέτη, ποσό, αναλυτικά σε ποσό βασικής ο¬ 
φειλής, συμβατικών τόκων και τόκων υπερημερίας. 

Τίτλοι είσπραξης οι οποίοι δεν περιέχουν τα πιο πάνω 
στοιχεία και δε συνοδεύονται από τα λοιπά αναφερόμενα 
δε γίνονται δεκτοί από τις Δ.Ο.Υ. και επιστρέφονται στον 
ΕΟΜΜΕΧ Α.Ε. για συμπλήρωση. 

Τρόπος διαγραφής των απαιτήσεων του Δημοσίου κα¬ 
τάτου ΕΟΜΜΕΧ Α.Ε. 

Για την απόσβεση των απαιτήσεων του Δημοσίου κατά 
του ΕΟΜΜΕΧ Α.Ε. θα πρέπει οι Δ.Ο.Υ. που προβαίνουν 
στη βεβαίωση των παραπάνω εκχωρουμένων απαιτήσε¬ 
ων να αποστέλλουν, πέραν του προβλεπομένου αντιγρά¬ 
φου της περιληπτικής κατάστασης στον ΕΟΜΜΕΧ Α.Ε. 
και ένα αντίγραφο της κατάστασης αυτής της Δ.Ο.Υ. ΙΒ' 
Αθηνών, ως αρμοδίας για τη διαδικασία απόσβεσης των 
απαιτήσεων του Δημοσίου κατά του ΕΟΜΜΕΧ Α.Ε. 

Η Δ.Ο.Υ. ΙΒ' Αθηνών θα συγκεντρώνει τις καταστάσεις 
αυτές και σε τακτά χρονικά διαστήματα, τουλάχιστον ανά 
μήνα, θα προβαίνει, μετά από σχετική πράξη του προϊ¬ 
σταμένου της, στην έκδοση Ατομικού Φύλλου Έκπτωσης 
με ποσό διαγραφής ίσο με το συνολικό ποσό των περιλη¬ 
πτικών αυτών καταστάσεων, τις οποίες επισυνάπτει σ’ αυ¬ 
τό και είδος εσόδου το λογαριασμό «Κεφάλαια Ασφαλί- 
σεως Χρηματοδοτήσεως εκ Κεφαλαίων Ελληνικού Δη¬ 
μοσίου ΚΑΧΚΕΕΔ». 

Η ημερομηνία συνάντησης των απαιτήσεων του Δημο¬ 
σίου κατάτου ΕΟΜΜΕΧ Α.Ε. και του ΕΟΜΜΕΧ Α.Ε. κατά 
του Δημοσίου - συνεπεία εκχώρησης - ορίζεται αυτή της 
δημοσιεύσεως του Νόμου, ήτοι η 7.4.1999. 

Μέχρι την ημερομηνία αυτή η οφειλή του ΕΟΜΜΕΧ Α.Ε. 
προς το Δημόσιο επιβαρύνεται με τις αναλογούσες, κατά 
Κ.Ε.Δ.Ε., προσαυξήσεις εκπρόθεσμης καταβολής, ο δε 
ΕΟΜΜΕΧ Α.Ε. θα έχει υπολογίσει στις εκχωρηθείσες στο 
Δημόσιο απαιτήσεις του και τις νόμιμες επιβαρύνσεις αυ¬ 
τών μέχρι την ίδια ημερομηνία. 

Άρση των κατασχέσεων. 

Η άρση των κατασχέσεων που έχουν επιβληθεί επί πε¬ 
ριουσιακών στοιχείων του ΕΟΜΜΕΧ για χρέη του προς 
το Δημόσιο προερχόμενα από καταπτώσεις εγγυήσεων 
δανείων, θα γίνεται σταδιακά ανάλογα με το ποσό δια¬ 
γραφής των απαιτήσεων του Δημοσίου κατά του ΕΟΜ¬ 
ΜΕΧ κατά την ισχύουσα για κάθε περίπτωση οφειλετών 
του Δημοσίου διαδικασία, ήτοι ύστερα από αίτηση του 
ΕΟΜΜΕΧ και εξέταση του αιτήματος αρμοδίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Σεπτεμβρίου 1999 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

Αριθ. 1082231/1095/Α0006 - (3) 

Τροποποίηση και συμπλήρωση της 1036883/429/ 
Α0006/7.4.99 απόφασης του Υπουργού Οικονομικών 
περί συγκρότησης και ορισμού μελών Ομάδας Εργα¬ 
σίας του Υπουργείου Οικονομικών με τίτλο επιτελική 
Ομάδα Φορολογικής Διοίκησης (Ε.Ο.Φ.Ο.Δ.). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 89 και 128 του Π.Δ. 284/88 «Οργανισμός 
του Υπουργείου Οικονομικών», όπως τροποποιήθηκε και 
ισχύει (ΦΕΚ 128/Α'). 

β) Του άρθρου 23 του Ν. 2085/92 «Ρύθμιση θεμάτων 
Οργάνωσης λειτουργίας και Προσωπικού Δημόσιας Διοί¬ 
κησης και άλλες διατάξεις» (ΦΕΚ 170/Α'). 

γ) Του άρθρου 34 του Ν. 1914/90 «Εκσυγχρονισμός και 
ανάπτυξη του Δημοσίου Τομέα και της κεφαλαιαγοράς, 
Φορολογικές Ρυθμίσεις και άλλες διατάξεις» (ΦΕΚ 
178/Α'), σε συνδυασμό με τις διατάξεις του άρθρου 13 
του Ν. 2346/95 (ΦΕΚ220/Α ). 

2. Τα συμπεράσματα (προτάσεις) του Επιτελικού Σεμι¬ 
ναρίου Στελεχών του Υπουργείου Οικονομικών με θέμα 
«Φορολογική Διοίκηση και Στρατηγικός Σχεδιασμός», 
που πραγματοποιήθηκε από τη Σ.Ε.Υ.Υ.Ο. και το Έργο 
Βελτίωσης των Διαδικασιών Φορολογικών Ελέγχων και 
Είσπραξης Δημοσίων Εσόδων, την περίοδο 25.1.99 έως 
29.1.99. 

3. Την αριθμ. 1036883/429/Α0006/7.4.99 απόφαση του 
Υπουργού Οικονομικών, περί σύστασης, συγκρότησης 
και ορισμού μελών Ομάδας Εργασίας με τίτλο Επιτελική 
Ομάδα Φορολογικής Διοίκησης (Ε.Ο.Φ.Ο.Δ.) - (ΦΕΚ 
522/Β'). όπως αυτή τροποποιήθηκε και συμπληρώθηκε 
με τις αριθ. 1052232/617/Α0006/21.5.99 και 1059934/726/ 
Α0006/16.6.99 όμοιες. 

4. Το γεγονός ότι, από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

5. Την αριθμ. 1123812/1424/Α0006/14.11.96 απόφασή 
μας (ΦΕΚ 1052Β'), όπως αυτή τροποποιήθηκε και συ¬ 
μπληρώθηκε με την αριθμ. 1047377/598/Α0006/29.4.97 
(ΦΕΚ 366Β') ομοία, με την οποία μεταβιβάστηκε η εξουσία 
στο Γενικό Γραμματέα στους Γενικούς Δ/ντές κ.λ,π. να υ¬ 
πογράφουν «Με Εντολή Υπουργού», αποφασίζουμε: 

1. Τροποποιούμε και συμπληρώνουμε την αριθμ. 
1036883/429/Α0006/7.4.99 απόφασή μας, (όπως τροπο¬ 
ποιήθηκε και ισχύει), περί σύστασης, συγκρότησης και ο¬ 
ρισμού μελών Ομάδας Εργασίας του Υπουργείου Οικο¬ 
νομικών, με τίτλο Επιτελική Ομάδα Φορολογικής Διοίκη¬ 
σης (Ε.Ο.Φ.Ο.Δ.), ως προς τα μέλη της Ομάδας αυτής και 
ειδικότερα: 

Α. Ανασυγκροτούμε την παραπάνω Ομάδα Εργασίας, 
με την προσθήκη ως μέλος αυτής, με α/α 29, τον Προϊ¬ 
στάμενο της Δ/νσης Διεθνών Οικονομικών Σχέσεων. 

Β. Ορίζουμε ως μέλος της παραπάνω Ομάδας Εργα¬ 
σίας με α/α 28, τον Κωνσταντίνο Νειχωρίτη, (υπάλληλο 
ΠΕ/Α Τελωνειακών), Προϊστάμενο της Δ/νσης Διεθνών Οι¬ 
κονομικών Σχέσεων. 

Γ. Κατά τα λοιπά ισχύει η αριθμ. 1036883/428/ 
Α0006/7.4.99 απόφασή μας, όπως αυτή τροποποιήθηκε 
και ισχύει με τις αριθμ. 1052232/617/Α0006/21.5.99 και 
1050934/726/Α0006/16.6.99 όμοιες αποφάσεις: 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Σεπτεμβρίου 1999 

Με εντολή Υπουργού 
Ο Γ ενικός Διευθυντής 
ΝΙΚΟΛΑΟΣ ΣΤΑΥΡΙΑΝΑΚΗΣ 

-«- 

Αριθ. 28001 ( 4 ) 

Τσιμέντα για την κατασκευή έργων από σκυρόδεμα. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/85, «Κυβέρνηση και Κυβερ¬ 
νητικά Όργανα», (ΦΕΚ 137/Α/1985). 

2. Το Π.Δ. 27/96, «Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης», (ΦΕΚ 168/Α/96). 

3. Το Π.Δ. 229/86, «Σύσταση και Οργάνωση της Γ ενικής 
Γραμματείας Βιομηχανίας», (ΦΕΚ 96/Α/16.7.1986), όπως 
τροποποιήθηκε με το Π.Δ. 396/89, (ΦΕΚ 172/Α/1989). 

4. Τις διατάξεις του Ν. 372/1976, «Περί συστάσεως και 
-λειτουργίας Ελληνικού Οργανισμού Τυποποίησης (Ε- 
ΛΟΤ)», (ΦΕΚ 166/Α/3.6.1976) και το άρθρο 22 του Ν 
1682/1987, (ΦΕΚ 14/Α/6.2.1987). 

5. Την με αρ. 1107147/1239/006Α/4.10.96, απόφαση του 
Πρωθυπουργού και του Υπουργού Οικονομικών, «Ανάθε¬ 
ση αρμοδιοτήτων Υπουργού Οικονομικών στους Υφυ¬ 
πουργούς Οικονομικών», (ΦΕΚ922/Β/7.10.96). 

6. Την με αρ. 3574/5.7.99, απόφαση του Πρωθυπουρ¬ 
γού και του Υπουργού Ανάπτυξης, «Ανάθεση αρμοδιοτή¬ 
των στον Υφυπουργό Ανάπτυξης Ιωάννη Ζαφειρόπουλο» 
ΦΕΚ 1373 Β. 

7. Το Π.Δ. 244/1980 περί «Κανονισμού Τσιμέντων και 
Έργα από Σκυρόδεμα (Προεντεταμένο, Οπλισμένο και Α¬ 
οπλο)», (ΦΕΚ69/Α/28.3.1980). 

8. Την Υπουργική Απόφαση «Έγκριση Κανονισμού Τε¬ 
χνολογίας Σκυροδέματος» (ΦΕΚ 266/Β/9.5.1985), όπως 
τροποποιήθηκε με τη Δ14/19164 «Έγκριση Τεχνολογίας 
Σκυροδέματος - 97» (ΦΕΚ 315/Β/17.4.97). 

9. Τον Ειδικό Κανονισμό Πιστοποιήσεως Υδραυλικών 
ΤσιμέντωνΤύπου Πόρτλαντ (Π.Δ. 244/1980) ΕΚΠ 6-88 του 
ΕΛΟΤ. 

10. Το Π.Δ. 334/94, «Προϊόντα δομικών κατασκευών», 
(ΦΕΚ 176/Α/25.10.94) με το οποίο ενσωματώθηκε στο ε¬ 
θνικό δίκαιο η οδηγία 89/106/ΕΟ Κ για την προσέγγιση των 
νομοθετικών, κανονιστικών και διοικητικών διατάξεων 
που αφορούν τα προϊόντα του τομέα δομικών κατασκευ¬ 
ών όπως αυτή τροποποιήθηκε και ισχύει. 

11. Την με αρ. 25680/Φ.51/496/21.11.91 απόφαση των 
Υπουργών Οικονομικών και Βιομηχανίας, Ενέργειας και 
Τεχνολογίας «Τσιμέντα για την κατασκευή έργων από 
σκυρόδεμα», (ΦΕΚ 1003/Β/10.12.91). 

12. Την με αρ. 14014/Φ.51/346/26.8.93 απόφαση των Υ¬ 
πουργών Οικονομικών και Βιομηχανίας, Ενέργειας και Τε¬ 
χνολογίας, «Τσιμέντα για την κατασκευή έργων από σκυ¬ 
ρόδεμα», (ΦΕΚ 683/Β/3.9.93). 

13. Την με αρ. 37606/1666/9.10.97 απόφαση των Υ¬ 
πουργών Οικονομικών και Ανάπτυξης, «Τσιμέντα για την 
κατασκευή έργων από σκυρόδεμα» (ΦΕΚ 947/Β/ 
22.10.97). 

14. Το άρθρο 10 του Π.Δ. 48/96 (ΦΕΚ 44/Α/7.3.96), το 
οποίο εκδόθηκε σε συμμόρφωση προς την οδηγία 
94/10/ΕΚ του Ευρωπαϊκού Κοινοβουλίου και του Συμβου¬ 
λίου που τροποποίησε την οδηγία 83/189/ΕΟΚ για την 
καθιέρωση μιας διαδικασίας πληροφόρησης στον τομέα 
των τεχνικών προτύπων και προδιαγραφών, αποφασίζου¬ 
με: 

Άρθρο 1 

Σε εφαρμογή των διατάξεων του Προεδρικού Διατάγ¬ 
ματος 244/1980, τα τσιμέντα που χρησιμοποιούνται στην 
αγορά προκειμένου να διακινούνται ελεύθερα, πρέπει να 
συνοδεύονται από τα παραστατικά έγγραφα εμπορίας 
και διακινήσεώς τους (τιμολόγια, δελτία αποστολής, δια¬ 
σαφήσεις, δικαιολογητικά ανοίγματος πιστώσεως κ.λ.π.) 
τα οποία θα αναγράφουν τον τύπο και την κατηγορία τσι¬ 
μέντου όπως αυτές ορίζονται στο παραπάνω Προεδρικό 
Διάταγμα. 

Άρθρο 2 

Απαγορεύεται η παραγωγή, κατοχή, διακίνηση και πώ¬ 
ληση τσιμέντων που προορίζονται για την παρασκευή 
σκυροδέματος στην Ελληνική Επικράτεια, εάν δεν αντα- 
ποκρίνονται σε έναν από τους τύπους - κατηγορίες τσιμέ¬ 
ντου που αναφέρονται στο παραπάνω Προεδρικό Διά¬ 
ταγμα και δεν συνοδεύονται από σήμα συμμόρφωσης 
(ποιότητας) ή από πιστοποιητικά συμμόρφωσης (ποιότη¬ 
τας) τα οποία αντίστοιχα χορηγούνται ή εκδίδονται από 
τον ΕΛΟΤ. 

Άρθρο 3 

1. Τσιμέντα για την παρασκευή σκυροδέματος, που πα- 
ράγονται σε κράτος - μέλος της Ε.Ε., ή σε κράτος - μέλος 
της ΕΖΕΣ, εξαιρούνται από τους ελέγχους του άρθρου 2 
της παρούσας απόφασης, εφόσον 

- συνοδεύονται από βεβαίωση που έχει χορηγήσει ορ¬ 
γανισμός αναγνωρισμένος από δημόσια αρχή της χώρας 
παραγωγής, στην οποία βεβαίωση αναφέρεται οτι έχουν 
υποβληθεί σε επιτυχείς δοκιμές με μεθόδους που προ- 
βλέπονται από το Π.Δ. 244/ΘΟ, ή με μεθόδους που ανα¬ 
γνωρίζονται ως ισότιμες με αυτές του Π.Δ. 244/80, 

- αναγράφονται στα παραστατικά έγγραφα εμπορίας 
και διακίνησής τους, οι ποιότητες σύμφωνα με τις απαι¬ 
τήσεις του Π .Δ. 244/80. 

2. Η αποδοχή του ως άνω οργανισμού ελέγχου της χώ¬ 
ρας παραγωγής, γίνεται μετά την ανταλλαγή των απαραί¬ 
τητων προς τούτο πληροφοριών και σύμφωνα με την α¬ 
κολουθητέα πρακτική στο χώρο της Ε. Ένωσης. 

3. Οι βεβαιώσεις που χορηγεί ο αναγνωρισμένος οργα¬ 
νισμός, επέχουν θέση εθνικού εγγράφου. 

Άρθρο 4 

Αν η αρμόδια Διεύθυνση του Υπουργείου Ανάπτυξης 
διαπιστώσει ότι τα τσιμέντα που προορίζονται για την πα¬ 
ρασκευή σκυροδέματος στην Ελληνική Επικράτεια δεν 
πληρούν τις προϋποθέσεις των άρθρων 2 και 3 της πα¬ 
ρούσας απόφασης, ή δεν έχουν τις χαρακτηριστικές ιδιό¬ 
τητες των τύπων - κατηγοριών τσιμέντου του Π.Δ. 
244/1980, δύναται μετά από γνωμοδότηση του ΕΛΟΤ να 
απαγορεύει τη διάθεση στην αγορά αυτών των υλικών. 

Άρθρο 5 

Σε οποιονδήποτε θέτει σε κυκλοφορία, εισάγει, αποθη¬ 


κεύει ή μεταπωλεί τσιμέντα για την παρασκευή σκυροδέ¬ 
ματος ή εμποδίζει τον έλεγχο αυτών κατά την παράβαση 
των διατάξεων της παρούσας απόφασης, εκτός από τις 
τυχόν κυρώσεις που προβλέπονται από άλλες διατάξεις 
της εθνικής νομοθεσίας, επιβάλλεται υπέρ του Δημοσίου, 
με απόφαση του Υπουργού Ανάπτυξης, μετά από πρότα¬ 
ση της αρμόδιας διεύθυνσης του Υπουργείου, πρόστιμο 
μέχρι 20.000.000 δραχμών. Με την ίδια απόφαση, μπορεί 
να υποχρώνει να αποσύρει από την κυκλοφορία όλη την 
ποσότητα του τσιμέντου, με μέριμνα των οικείων αστυνο¬ 
μικών αρχών, αφού θεωρηθεί αναγκαίο, τα δε έξοδα θα 
βαρύνουν αυτόν που έθεσε σε κυκλοφορία το προϊόν. Σε 
περίπτωση υποτροπής, το επιβαλλόμενο πρόστιμο της 
προηγούμενης παραγράφου αυξάνεται στις 40.000.000 
δρχ. Τα πρόστιμα αυτά μπορούν να αυξάνονται με από¬ 
φαση του Υπουργού Ανάπτυξης και εισπράττονται κατά 
τις διατάξεις του Νόμου περί Δημοσίων Εσόδων. 

Άρθρο 6 

Με την έναρξη ισχύος της παρούσας καταργούνται οι 
κοινές υπουργικές αποφάσεις 25680/Φ51/1496/21.11 91 
και 37606/1666/9.10.97. 

Άρθρο 7 

Η παρούσα απόφαση δεν προκαλεί δαπάνη στον κρατι¬ 
κό προϋπολογισμό. 

Η απόφαση ισχύει από τη δημοσίευσή της στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Σεπτεμβρίου 1999 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΑΝΑΠΤΥΞΗΣ 

Ν. ΧΡΙΣΤΟΔΟΥΛΑΚΗΣ Γ.Γ. ΖΑΦΕΙΡΟΠΟΥΛΟΣ 

- ♦- 

Αριθ. οικ./3751/ΤΠ 31 ( 5 ) 

Αποκατάσταση των ζημιών από το σεισμό της 7ης Σε¬ 
πτεμβρίου 1999 στο Νομό Αττικής. 

Ο ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της από 28.7.1978 Πράξεως Νομοθετι¬ 
κού Περιεχομένου «Περί αποκαταστάσεως ζημιών εκ των 
σεισμών 1978 εις περιοχήν Βορ. Ελλάδος και ρυθμίσεις συ¬ 
ναφών θεμάτων», όπως τροποποιήθηκε και συμπληρώθη¬ 
κε με τους Νόμους 867/79, 1048/80, 1133/81 και 1190/81. 

2. Τις διατάξεις του άρθρου πέμπτου του Ν. 1190/81 
«Περί κυρώσεως της από 26.3.81 Πράξεως Νομοθετικού 
Περιεχομένου του Προέδρου της Δημοκρατίας «Περί α¬ 
ποκαταστάσεως ζημιών εκ των σεισμών 1981 και ρυθμί¬ 
σεις ετέρων συναφών θεμάτων» όπως αυτό τροποποιή¬ 
θηκε και συμπληρώθηκε με το άρθρο 1, παρ. 42 και 43 του 
Ν. 2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Τις διατάξεις της παρ. 3 του άρθρου 1 του Ν. 1283/82 
«Για την προθεσμία υποβολής αιτήσεων δανειοδότησης 
των σεισμοπλήκτων και ρύθμιση άλλων θεμάτων». 

4. Τις ζημιές που προκλήθηκαν από το σεισμό της 7ης 
Σεπτεμβρίου 1999 στο Νομό Αττικής. 

5. Τις διατάξεις του άρθρου 29Α του Ν. 1558/85 «Κυ¬ 
βέρνηση και κυβερνητικά όργανα» (ΦΕΚΑ' 37) όπως αυτό 
προστέθηκε με το άρθρο 27 του Ν. 2081/92 (ΦΕΚ Α' 154) 
και το γεγονός ότι από την απόφαση αυτή προκαλείται δα¬ 
πάνη 5 δισ. δρχ. 

6. Το άρθρο 22, παρ. 3 του Ν. 2362 (ΦΕΚ 
247/Α/27.11.95) «ΠερίΔημοσίου Λογιστικού, ελέγχου των 
δαπανών του Κράτους και άλλες διατάξεις». 

7. Τις διατάξεις των άρθρων 20, παρ. 3 και 21 παρ. 4 του 
Ν. 1558/85 και του Π.Δ. 26/96 (ΦΕΚΑΊ8) γιατηναναπλή- 
ρωση μελών της Κυβέρνησης. 

8. Την Κοινή ΑπόφασηΔ17α/03/99/Φ.2.2.1/29.10.96του 
Πρωθυπουργού και του Υπουργού ΠΕ.ΧΩ.Δ.Ε. με θέμα 
«Ανάθεση αρμοδιοτήτων Υπουργού ΠΕ.ΧΩ.Δ.Ε. στους Υ¬ 
φυπουργούς ΠΕ.ΧΩ.Δ.Ε. Χρήστο Βερελή και Θεόδωρο 
Κολιοπάνο». 

9. Την υπ’ αριθμ. 1107147/1239/0006Α/14.10.96 (ΦΕΚ 
922/Β77.10.96) απόφαση του Πρωθυπουργού και του Υ¬ 
πουργού Οικονομικών «περί μεταβιβάσεως αρμοδιοτή¬ 
των στους Υφυπουργούς Οικονομικών». 

10. Το Πρόγραμμα Δημοσίων Επενδύσεων της ΣΑΕ 069, 
στο έργο 9969000 «Δαπάνες αποκατάστασης ζημιών από 
το σεισμό της 7.9.99 στο Νομό Αττικής» με πίστωση τρέ¬ 
χοντος έτους 7 δισ. δρχ. 

11 .Την ανάγκη αντιμετώπισης των ζημιών που προκάλε- 
σε ο σεισμός της 7.9.99 σε κτίρια του Νομού Αττικής, α¬ 
ποφασίζουμε: 

1) Την επέκταση κατ’ ανάλογο εφαρμογή των διατάξε¬ 
ων της από 28.7.1978 Πράξεως Νομοθετικού Περιεχομέ¬ 
νου «Περί αποκαταστάσεως ζημιών εκ σεισμών 1978 εις 
περιοχήν Βορ. Ελλάδος κλπ.», όπως αυτή κυρώθηκε, τρο¬ 
ποποιήθηκε και συμπληρώθηκε με τους Νόμους 867/79, 
1048/80,1133/81 και 1190/81 καθώς και των σχετικών κα¬ 
νονιστικών πράξεων όπως ισχύουν σήμερα για την απο¬ 
κατάσταση των ζημιών των κτιρίων γενικά, τις οποίες προ- 
κάλεσε ο σεισμός της 7ης Σεπτεμβρίου 1999 σε κτίρια του 
Νομού Αττικής και συγκεκριμένα στα διοικητικά όρια Δή¬ 
μων των Νομαρχιών Αθηνών, Ανατολικής Αττικής και Δυ¬ 
τικής Αττικής ως ακολούθως: 

ί) ΝΟΜΑΡΧΙΑ ΑΝΑΤΟΛΙΚΗΣ ΑΤΤΙΚΗΣ 

Δήμος και Κοινότητα: Αχαρνών, Ορακομακεδόνων. 

ϋ) ΝΟΜΑΡΧΙΑ ΔΥΤΙΚΗΣ ΑΤΤΙΚΗΣ 

Δήμοι: Άνω Λιοσίων, Ζεφυρίου, Ελευσίνας, Ασπροπύρ- 
γου, Φυλής. 

ίϋ) ΝΟΜΑΡΧΙΑ ΑΘΗΝΩΝ 

Δήμοι: Νέας Φιλαδέλφειας, Χάίδαρίου, Πετρούπολης, 
Ίλιου, Αγίων Αναργύρων, Νέας Χαλκηδόνας, Νέας Ιω¬ 
νίας, Καματερού, Μεταμόρφωσης, Περιστεριού, Λυκό- 
βρυσης, Κηφισιάς, Νέας Ερυθραίας. 

2) Το έργο αποκατάστασης ζημιών κρίνεται εθνικού επι¬ 
πέδου και ανατίθεται σε Τομείς Αποκατάστασης Σεισμο¬ 
πλήκτων (Τ.Α.Σ.) οι οποίοι θα συσταθούν στις πληγείσες 
περιοχές, σύμφωνα με την παρ. 5 του άρθρου δευτέρου 
του Ν. 1190/81 (τεύχος Α' 203) και θα υπάγονται στην Υ¬ 
πηρεσία Αποκατάστασης Σεισμοπλήκτων (Υ.Α.Σ.) της 
Γ.Γ.Δ.Ε. του Υ. ΠΕ.ΧΩ.Δ.Ε. και θα τελούν υπό τον άμεσο έ¬ 
λεγχο και τις οδηγίες της. 

3) Ορίζεται προθεσμία ενός (1) έτους για την υποβολή 
αιτήσεων από τους δικαιούχους για τη δανειοδότησή 
τους. 

4) Από τα μέχρι σήμερα στοιχεία οι δαπάνες που θα α¬ 
παιτηθούν για την αποκατάσταση των παραπάνω ζημιών 
αναλύονται κατ’ εκτίμηση ως εξής: 


α. Για δάνεια Τραπεζών 10 δισ. δρχ. που θα πρέπει να 
συμπεριληφθούν στο χρηματοπιστωτικό πρόγραμμα των 
ετών 1999, 2000, 2001,2002 και 2003. 

β. Γ ια δωρεάν κρατική αρωγή 4 δισ. δρχ. που θα βαρύ¬ 
νουν τον Προϋπολογισμό Δημοσίων Επενδύσεων των ε¬ 
τών 1999,2000,2001,2002 και 2003. 

γ. Γ ια τόκους δανείων που χορηγούν οι Τράπεζες περί¬ 
που 10 δισ. δρχ., που θα βαρύνουν το λογαριασμό του Ν. 
128/1975 και θα επιμερίζονται στα έτη από 2000 και επό¬ 
μενα (15ετία). 

δ. Γ ια πιστώσεις έργων που θα διευκολύνουν το έργο α¬ 
ποκατάστασης (κατεδαφίσεις, προμήθεια και μεταφορά 
λυομένων οικίσκων, λειτουργικές δαπάνες κλπ.) 1 δισ. 
δρχ., που θα βαρύνουν τον Προϋπολογισμό Δημοσίων Ε¬ 
πενδύσεων για τα έτη 1999, 2000, 2001,2002 και 2003. 

Από την απόφαση αυτή προκαλείται δαπάνη 5 δισ. δρχ., 
που θα βαρύνει τον Προϋπολογισμό Δημοσίων Επενδύ¬ 
σεων της Γ.Γ.Δ.Ε. του Υ.ΠΕ.ΧΩ.Δ.Ε. και 10 δισ. δρχ., που 
θα βαρύνει το λογαριασμό του Ν. 128/75. 

Η απόφαση αυτή να δημοσιευθεί στην Εφημερίδα της 
Κυβερνήσεως σύμφωνα με το άρθρο 1, παρ. 2 της από 
26.3.81 Πράξεως Νομοθετικού Περιεχομένου που κυρώ¬ 
θηκε με το Ν. 1190/81. 

Αθήνα, 10 Σεπτεμβρίου 1999 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ Ν. ΧΡΙΣΤΟΔΟΥΛΑΚΗΣ 

ΥΦΥΠ. ΠΕ.ΧΩ.Δ.Ε. 

ΧΡ. ΒΕΡΕΛΗΣ 
-♦- 

Αριθ. 378987 (6) 

Τροποποίηση της 354083/20.10.98 Απόφασης Υπουργού 
Γεωργίας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του άρθρου 29Ατου Ν. 1558 (ΦΕΚ203/Α73.8.95) «Κυ¬ 
βέρνηση και Κυβερνητικά όργανα» (Α 137), όπως το άρ¬ 
θρο 29Α προστέθηκε με το άρθρο 27 του Ν. 2081/1992/Α 
154. 

β. Του Π.Δ. 402/88 (ΦΕΚ 187/Α/1988) «Περί Οργανισμού 
του Υπουργείου Γεωργίας. 

γ. Του Ν. 992/1979 «Περί Οργανώσεως των διοικητικών 
υπηρεσιών για την εφαρμογή της συνθήκης προσχωρή- 
σεως της Ελλάδας εις τας Ευρωπαϊκάς Κοινότητας και 
ρυθμίσεως συναφών θεσμικών και οργανωτικών θεμάτων 
και ιδιαίτερα το άρθρο 22 αυτού, καθώς και των Ν. 
1388/1993 «Περί εφαρμογής του Κοινοτικού Δικαίου και 
1440/1984». 

δ. Του Ν.Δ/τος 243/1969 «Περί βελτιώσεως και προστα¬ 
σίας της αμπελουργικής παραγωγής «όπως τροποποιή¬ 
θηκε με το Ν. 427/1976 περί ανπκαταστάσεως, συμπλη- 
ρώσεως και καταργήσεως ενιων διατάξεων του Ν.Δ/τος 
243/1969 και ιδιαίτερα τις διατάξεις του άρθρου 1 αυτού. 

2. Τους Κοινοτικούς Κανονισμούς. 

α. 2201/96 του Συμβουλίου για την κοινή οργάνωση α¬ 
γοράς στον Τομέα μεταποιημένων προϊόντων με βάση τα 
οπωροκηπευτικά. 

β. 1621/99 της επιτροπής για την θέσπιση των λεπτομε¬ 
ρειών εφαρμογής του κανονισμού (Ε.Κ.) αρ. 2201 του 

συμβουλίου όσον αφορά την ενίσχυση για την καλλιέρ¬ 
γεια σταφυλιών που προορίζοναι για την παραγωγή ορι¬ 
σμένων ποικιλιών σταφίδων. 

2. Τις αποφάσεις του Υπουργού Γεωργίας: 

α. Αρ. 352389/91 σχετικά με την υποχρέωση παράδο¬ 
σης μεταποιητικού ποιοτικού παρακρατήματος. 

β. Αριθμ. 211396/95 σχετικά με την χορήγηση στρεμμα- 
τικής ενίσχυσης για την καλλιέργεια σουλτανίνας και κο¬ 
ρινθιακής σταφίδας που προορίζεται για αποξήρανση. 

γ. Αριθμ. 354083/20.10.98 σχετικά με την τροποποίησή 
της 352389/2.10.91 Απόφασης. 

δ. Αριθμ. 359391/13.11.98 σχετικά με την τροποποίησή 
της 354083/20.10.98 Απόφασης, αποφασίζουμε: 

Τροποποιούμε το άρθρο 1 παρ. β της με αριθμ. πρωτ. 
354083/20.10.98 Απόφασης του Υπουργού Γεωργίας ό¬ 
σον αφορά την έναρξη εφαρμογής της, για την οποία ο¬ 
ρίζεται η 1 η Σεπτεμβρίου έτους 2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 1999 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 
-♦- 

Αριθ. 366097 (7) 

Χορήγηση ποσοστώσεων αγελαδινού γάλακτος από το 
Εθνικό απόθεμα σε παραγωγούς των Νομών Ηλείας, 
Αχαΐας, Αργολίδας, Αιτωλοακαρνανίας και Κιλκίς. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις της παρ. 3 του άρθρου 22 του Ν. 992/79 
«Περί οργανώσεως των διοικητικών υπηρεσιών δια την ε¬ 
φαρμογή της Συνθήκης Προσχωρήσεως της Ελλάδας εις 
Ευρωπαϊκός Κοινότητας και ρυθμίσεως συναφών θεσμι¬ 
κών και οργανωτικών θεμάτων» (ΦΕΚ Α7280/79). 

2. Τον Καν. (ΕΟΚ) 804/68 «Περί κοινής οργάνωσης των 
αγορών στον τομέα του γάλακτος και των γαλακτοκομι¬ 
κών προϊόντων» 

3. Τον Ν. 2502/97 (ΦΕΚ 173 Α') «Μέτρα για τους Νέους 
Αγρότες». 

4. Το άρθρο 29Α του Ν. 1588/89 «Κυβέρνηση και Κυ¬ 
βερνητικά όργανα» (ΦΕΚ 134Α) όπως αυτό προστέθηκε 
με το άρθρο 27 του Ν. 2081/92 (ΦΕΚ 154 Α'). 

5. Την απόφαση 3396/3.11.98 του Πρωθυπουργού και 
Υπουργού Γ εωργίας «ανάθεση αρμοδιοτήτων στους Υ¬ 
φυπουργούς Γ εωργίας». 

6. Την αριθ. 4872/6.7.99 εισήγηση του ΕΛ.Ο.Γ. για χο¬ 
ρήγηση ποσόστωσης στους Νομούς Ηλείας, Αχαΐας, Αρ¬ 
γολίδας, Αιτωλοακαρνανίας και Κιλκίς, όπως τροποποιή¬ 
θηκε με το αριθ. 5906/25.8.99 έγγραφό του. 

7. Την ανάγκη αντιμετώπισης των διαρθρωτικών και πε¬ 
ριβαλλοντικών προβλημάτων που παρατηρήθηκαν στους 
Νομούς: Ηλείας, Αχαΐας, Αργολίδας, Αιτωλοακαρνανίας 
και Κιλκίς. 

8. Το γεγονός ότι με την παρούσα απόφαση δεν προκα- 
λείται δαπάνη σε βάρος του Κρατικού Προϋπολογισμού. 

9. Τον Καν. (ΕΟΚ) 3950/92 «Για τη θέσπιση συμπληρω¬ 
ματικής εισφοράς στον τομέα του γάλακτος και των γα¬ 
λακτοκομικών προϊόντων». 

10. Τις διατάξεις του άρθρ. 33 του Ν. 2538/97 (ΦΕΚ 242 
Α') «Περί τροποποίησης της κείμενης νομοθεσίας για τα 


γεωργικά φάρμακα... και άλλες διατάξεις», αποφασίζου¬ 
με: 

1. Χορηγούνται από την γαλακτοκομική περίοδο 
1999/2000 από το υφιστάμενο εθνικό απόθεμα ποσοστώσε¬ 
ων παραδόσεων αγελαδινού γάλακτος, συμπληρωματικές 
ατομικές ποσότητες αναφοράς αγελαδινού γάλακτος (πο¬ 
σοστώσεις) σε παραγωγούς των Νομών: Ηλείας, Αχαΐας, 
Αργολίδας, Αιτωλοακαρνανίας και Κιλκίς, ως ακολούθως: 

α) Ποσότητες: 

• Για το Νομό Ηλείας μέχρι 1100 τόννους 

• Για το Νομό Αχαΐας μέχρι 500 τόννους 

• Για το Νομό Αργολίδας μέχρι 400 τόννους 

• Για το Νομό Αιτ/νίας μέχρι 300 τόννους 

• Για το Νομό Κιλκίς μέχρι 150 τόννους 

β) Δικαιούχοι 

• «Νέοι γεωργοί», όπως αυτοί προσδιορίζονται από τις 
ισχύουσες διατάξεις. Κατά προτεραιότητα όσοι έχουν υ¬ 
ποβάλλει αίτηση ένταξης (σχέδιο βελτίωσης) στα πλαίσια 
του καν. (ΕΕ) αριθμ. 950/97 από 1.1.99 μέχρι σήμερα, ή θα 
υποβάλουν μέχρι 15.10.1999, στην οποία προβλέπεται η 
δραστηριότητα παραγωγής αγελαδινού γάλακτος και ε¬ 
φόσον καλύπτουν τις προϋποθέσεις ένταξης στον παρα¬ 
πάνω κανονισμό. 

• Παλαιοί παραγωγοί αγελαδινού γάλακτος, για τους ο¬ 
ποίους διαπιστώνεται η ανάγκη χορήγησης συμπληρω¬ 
ματικής ποσόστωσης γάλακτος. 

γ) Η χορηγούμενη, ανά παραγωγό, ποσόστωση γάλα¬ 
κτος δεν μπορεί να υπερβεί τους 70 τόννους. 

2. Η τελική κατανομή, θα γίνει από τον ΕΛΟΓ μετά από 
συνεργασία με τις κατά τόπους Δ/νσεις Γ εωργίας ή Α¬ 
γροτικής Ανάπτυξης των Νομαρχιακών Αυτοδιοικήσεων 
και τη Δ/νση Ζωικής Παραγωγής και ΑΠΑ του Υπουργείου 
Γεωργίας. 

3. Στην περίπτωση αδυναμίας κατανομής των προβλε- 
πομένων ποσοτήτων σε ένα ή περισσότερους νομούς ο 
ΕΛΟΓ δύναται να ανακατανείμει τις ποσότητες αυτές 
στους υπόλοιπους νομούς, που αναφέρονται στην πα¬ 
ρούσα, στις ίδιες ανωτέρω περιγραφόμενες κατηγορίες 
παραγωγών, κατόπιν συνεργασίας με τη Δ/νση Ζωικής 
Παραγωγής και ΑΠΑ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 2 Σεπτεμβρίου 1999 

Ο ΥΦΥΠΟΥΡΓΟΣ 

Π. ΦΟΥΝΤΑΣ 

-φ- 

Αριθ. 17947 (8) 

Συγκρότηση Οργανωτικής Επιτροπής Πανευρωπαϊκού 
Πρωταθλήματος Αγωνιστικού Χορού με αναπηρικά 
αμαξίδια. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν. 397/68 «περί επανασυστάσεως της Γ ενικής 
Γραμματείας Αθλητισμού και των αρμοδιοτήτων αυτής». 

β) Του Π.Δ. 77/85 «Οργανισμός της Γ.Γ.Α.». 

γ) Του Ν. 1558/85 «Κυβέρνηση και Κυβερνητικά Οργα¬ 
να». 

δ) Του Ν. 1646/86 (άρθρο 33) «Μέτρα πρόληψης και κα¬ 
ταστολής της βίας κ.λπ.». 

ε) Του Ν. 2725/1999 (ΦΕΚ 121/Α ) άρθρο 29 και 53. 

2. Την αρ. ΥΠΠΟ/ΓΝΟΣ/47968/9.10.96 (ΦΕΚ 937/Β/ 
14.10.96) κοινή απόφαση των Πρωθυπουργού και του Υ¬ 
πουργού Πολιτισμού «περί ανάθεσης αρμοδιοτήτων στον 
Υφυπουργό Πολιτισμού». 

3. Το αριθμ. 676/20.7.99 έγγραφο της ΠΑΝΕΛΛΗΝΙΑΣ Α¬ 
ΘΛΗΤΙΚΗΣ ΟΜΟΣΠΟΝΔΙΑΣ ΑΤΟΜΩΝ ΜΕ ΕΙΔΙΚΕΣ ΑΝΑ¬ 
ΓΚΕΣ «Π.Α.Ο.Μ.-Α.Μ.Ε.Α.», αποφασίζουμε: 

Στα πλαίσια διεξαγωγής του ΠΑΝΕΥΡΩΠΑΪΚΟΥ ΠΡΩ¬ 
ΤΑΘΛΗΜΑΤΟΣ ΑΓΩΝΙΣΤΙΚΟΥ ΧΟΡΟΥ ΜΕ ΑΝΑΠΗΡΙΚΑ Α- 
ΜΑΞΙΔΙΑ, που θα διεξαχθεί στην Αθήνα από 1-2 Οκτωβρί¬ 
ου 1999, συγκροτούμε ΟΡΓΑΝΩΤΙΚΗ ΕΠΙΤΡΟΠΗ η οποία 
θα αποτελείται από τους κάτωθι: 

1. ΚΑΡΥΟΦΥΛΛΗ ΙΩΑΝΝΑ, ως Πρόεδρο 

2. ΚΟΥΤΡΕΛΑΚΟΥ ΓΕΩΡΓΙΑ, ως Μέλος 

3. ΦΟΥΝΤΟΥΛΑΚΗ ΓΕΩΡΓΙΟ, ως Μέλος 

4. ΚΟΥΖΑ ΓΕΩΡΓΙΟ, ως Μέλος 

5. ΧΑΤΖΙΡΗ ΔΗΜΗΤΡΙΟ, ως Μέλος 

6. ΠΕΡΔΙΚΗ ΧΑΡΗ, ως Μέλος 

7. ΡΟΡΗ ΓΕΩΡΓΙΟ, ως Μέλος 

8. ΣΤΑΥΡΙΑΝΟΠΟΥΛΟ ΣΠΥΡΙΔΩΝ, ως Μέλος 

9. ΧΑΛΚΙΑ ΕΜΜΑΝΟΥΗΛ, ως Μέλος 

10. ΚΑΡΑΪΣΚΟ ΕΜΜΑΝΟΥΗΛ, ως Μέλος 

11. ΜΑΡΓΙΟΛΑ ΗΛΙΑ, ως Μέλος 

12. ΠΑΝΑΝΟ ΑΡΙΣΤΕΙΔΗ, ως Μέλος 

13. ΠΑΠΑΚΩΝΣΤΑΝΤΟΠΟΥΛΟ ΠΑΝΑΓΙΩΤΗ, ως Μέλος 

Γραμματέας της ως άνω Επιτροπής ορίζεται η ΝΙΚΟΛΑ- 

ΚΟΠΟΥΛΟΥ ΡΟΖΜΑΡΙ, μόνιμη υπάλληλος της Γ.Γ.Α., 
ΔΕΙ/Β' και Οικονομική Υπόλογος η ΛΟΥΚΑΚΗ Α¬ 
ΝΑΣΤΑΣΙΑ, μόνιμη υπάλληλος της Γ.Γ.Α., ΔΕΙ/Β'. 

Η Πρόεδρος, και τα Μέλη της ΟΡΓΑΝΩΤΙΚΗΣ ΕΠΙΤΡΟ¬ 
ΠΗΣ δεν δικαιούνται αποζημίωσης. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 7 Σεπτεμβρίου 1999 

Ο ΥΦΥΠΟΥΡΓΟΣ 

ΑΝΔΡΕΑΣΑΘ. ΦΟΥΡΑΣ 
-♦- 

Αριθ. 12007 (9) 

Σύσταση Διαδημοτικής Επιχείρησης των Δήμων Ταμα- 
σίου και Ξυνιάδος με την επωνυμία «ΔΙΑΔΗΜΟΤΙΚΗ 
ΕΠΙΧΕΙΡΗΣΗ ΙΑΜΑΤΙΚΩΝ ΛΟΥΤΡΩΝ ΔΡΑΝΙΣΤΑΣ - 
ΚΑΪΤΣΑΣ». 

ΟΙ ΓΕΝΙΚΟΙ ΓΡΑΜΜΑΤΕΙΣ ΠΕΡΙΦΕΡΕΙΩΝ 
ΘΕΣΣΑΛΙΑΣ ΚΑΙ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 2503/97 «Διοίκηση, οργάνωση, 
στελέχωσητης Περιφέρειας ρύθμιση θεμάτων για την το¬ 
πική αυτοδιοίκηση και άλλες διατάξεις». 

2. Τις διατάξεις του άρθρου 1 παρ. 6 του Ν. 2647/98 με 
τις οποίες μεταβιβάστηκε στις Περιφέρειες η αρμοδιότη¬ 
τα της έκδοσης κοινής πράξης των οικείων Γ ενικών Γ ραμ- 
ματειών των Περιφερειών για τη σύσταση επιχειρήσεων 
από νομαρχιακές αυτοδιοικήσεις ή νομαρχιακά διαμερί¬ 
σματα που ανήκουν σε περισσότερες Περιφέρειες. 

3. Τις διατάξεις α) του άρθρου 277 παρ. 2 του Δημοτι¬ 
κού και Κοινοτικού Κώδικα (Π.Δ. 410/95), σύμφωνα με τις 
οποίες δύο οι περισσότεροι δήμοι ή κοινότητες ή δήμοι 


και κοινότητες μπορούν να συνιστούν κοινές δημοτικές ή 
κοινοτικές επιχειρήσεις και να συμμετέχουν σε υφιστάμε¬ 
νες δημοτικές και κοινοτικές επιχειρήσεις. 

β) Των άρθρων 278, 279, 280, 281, 283, 284 και 285 του 
ίδιου Π. Δ/τος 

4. Τις διατάξεις των άρθρων 16 και 25 παρ. 12 του Ν. 
2539/97 «Συγκρότηση της Πρωτοβάθμιας Τοπικής Αυτο¬ 
διοίκησης». 

5. Τις διατάξεις του άρθρου 29 Ατού Ν. 1558/85 σχετι¬ 
κά με τον έλεγχο δαπανών που προκαλούν οι κανονιστι¬ 
κές διοικητικές πράξεις. 

.6. Τις αριθμ. 55/99 και 76/99 αποφάσεις των Δημοτικών 
Συμβουλίων Δήμων Ταμασίου Ν. Καρδίτσας και Ξυνιάδος 
Ν. Φθιώτίδος αντίστοιχα, με τις οποίες αποφασίζεται η 
σύσταση Διαδημοτικής επιχείρησης με την επωνυμία: 
«ΔΙΑΔΗΜΟΤΙΚΗ ΕΠΙΧΕΙΡΗΣΗ ΙΑΜΑΤΙΚΩΝ ΛΟΥΤΡΩΝ 
ΔΡΑΝΙΣΤΑΣ - ΚΑΙΤΣΑΣ», σύμφωνα με όσα γράφονται σ’ 
αυτές. 

7. Την Οικονομοτεχνική μελέτη σχετικά με τους σκο¬ 
πούς και τη λειτουργία της ανωτέρω διαδημοτικής επιχεί¬ 
ρησης, αποφασίζουμε: 

1. Εγκρίνουμε τις αριθμ.: 55/99 και 76/99 του ιδίου πε¬ 
ριεχομένου, αποφάσεις των δήμων Ταμασίου Ν. Καρδί¬ 
τσας και Ξυνιάδος Ν. Φθιώτίδος αντίστοιχα με τις οποίες 
αποφασίζεται η σύσταση διαδημοτικής επιχείρησης με 
την επωνυμία: «ΔΙΑΔΗΜΟΤΙΚΗ ΕΠΙΧΕΙΡΗΣΗ ΙΑΜΑΤΙΚΩΝ 
ΛΟΥΤΡΩΝ ΔΡΑΝΙΣΤΑΣ - ΚΑΪΤΣΑΣ» η οποία διέπεται από 
τις διατάξεις των άρθρων 277,278,279,280,281,283,284 
και 285 του Δημοτικού και Κοινοτικού Κώδικα (Π.Δ 
410/95). 

2. ΣΥΜΜΕΤΕΧΟΝΤΕΣ ΔΗΜΟΙ: Στη διαδημοτική επιχεί¬ 
ρηση Ιαματικών Λουτρών Δρανίστας - ΚάίτσΟς συμμετέ¬ 
χουν, ο Δήμος Ταμασίου Ν. Καρδίτσας και ο Δήμος Ξυ¬ 
νιάδος Ν. Φθιώτίδος με ποσοστό 50% ο καθένας. 

3. ΣΚΟΠΟΙ της Επιχείρησης είναι: 

α) Η αξιοποίηση και εκμετάλλευση των Ιαματικών Λου¬ 
τρών Δρανίστας - Καϊτσας, η λειτουργία σύγχρονου συ¬ 
γκροτήματος Υδροθεραπευτηρίου - Ξενοδοχείων, εγκα¬ 
ταστάσεων Εστίασης- Αναψυχής, εγκαταστάσεων Άθλη¬ 
σης και Ψυχαγωγίας. 

β) Η ανάληψη σχετικών βιώσιμων επιχειρηματικών δρα¬ 
στηριοτήτων και η συμμετοχή σε άλλες επιχειρήσεις και 
εταιρείες με σκοπό την ανάπτυξη των δραστηριοτήτων 
της Επιχείρησης και της περιοχής λειτουργίας των Λου¬ 
τρών. 

4. ΔΙΑΡΚΕΙΑ: Η χρονική διάρκεια της Επιχείρησης είναι 
πενήντα (50) χρόνια από τη δημοσίευση της σύστασής 
της στην Εφημερίδα της Κυβερνήσεως. 

5. ΕΔΡΑ : Έδρα της επιχείρησης ορίζονται τα Λουτρά 
Δρανίστας - Καϊτσας. 

6. ΔΙΟΙΚΗΣΗ: α) Η διαδημοτική επιχείρηση Ιαματικών 
Λουτρών Δρανίστας - Καϊτσας διοικείται από 9μελές Διοι¬ 
κητικό Συμβούλιο το οποίο αποτελείται από: 

• Τέσσερις (4) Διοικητικούς Συμβούλους οι οποίοι ορί¬ 
ζονται από το Δήμο Ταμασίου, 

• Τέσσερις Διοικητικούς Συμβούλους οι οποίοι ορίζο¬ 
νται από το Δήμο Ξυνιάδος και 

• Έναν (1) εκπρόσωπο των εργαζομένων, αν η επιχεί¬ 
ρηση απασχολεί περισσότερους από (20) εργαζόμενους. 

Ο Πρόεδρος του Δ.Σ. την πρώτη διετία κάθε Δημοτικής 
περιόδου προέρχεται από το Δήμο Ταμασίου. 

Την αντίστοιχη περίοδο ο Αντιπρόεδρος προέρχεται α¬ 
πό το Δήμο Ξυνιάδος. 

Τη δεύτερη διετία κάθε δημοτικής περιόδου ο Πρόε¬ 
δρος προέρχεται από το Δήμο Ξυνιάδος και ο Αντιπρόε¬ 
δρος, για τη ανωτέρω περίοδο από το Δήμο Ταμασίου. 

Ορισμός Προέδρου του Δ.Σ. γίνεται από τα αντίστοιχα 
Δημοτικά Συμβούλια, σύμφωνα με τις διατάξεις του άρ¬ 
θρου 285 παρ. 3 του Π.Δ. 410/95. 

β) Συστήνεται διαδημοτικό όργανο που αποτελείται α¬ 
πό τέσσερα (4) μέλη, δύο (2) από κάθε δήμο, μαζί με ανα¬ 
πληρωτές τους, που ασκεί τις αρμοδιότητες των Δημοτι¬ 
κών Συμβουλίων, που προβλέπονται από τον Δ.Κ.Κ. (Π.Δ. 
410/95) και την αριθμ. 25027/84 απόφαση του Υπουργού 
Εσωτερικών που δημοσιεύθηκε στο αριθμ. 244/Β/19.4.84 
ΦΕΚ. 

7. ΠΟΡΟΙ της Επιχείρησης είναι: 

α. Τα έσοδα από την εκμετάλλευση του Υδροθεραπευ¬ 
τηρίου, των Ξενοδοχείων και των εγκαταστάσεων εστία¬ 
σης και αναψυχής. 

β. Τα έσοδα από την περιουσία της επιχείρησης. 

Τα έσοδα από κληροδοτήματα, εισφορές και δωρεές. 

γ. Τα έσοδα από λοιπές επιχειρηματικές δραστηριότη¬ 
τες της επιχείρησης. 

8. ΠΕΡΙΟΥΣΙΑ: Στη διαδημοτική Επιχείρηση δεν εισφέ¬ 
ρεται από τους μετόχους κανένα ακίνητο περιουσιακό 
στοιχείο, αλλά οι μέτοχοι εκχωρούντο κατ’ ισομοιρία δι¬ 
καιώματα χρήσης των εγκαταστάσεων (Ιαματικές Πηγές - 
Ξενοδοχεία, λοιποί χώροι) τα οποία παραχωρήθηκαν στις 
τέως Κοινότητες Κτιμένης και Μακρυράχης 473/18.5.81 
Π.Δ. (ΦΕΚ 131/Α81). 

9. ΚΕΦΑΛΑΙΟ: Το αρχικό κεφάλαιο της διαδημοτικής Ε¬ 
πιχείρησης ορίζεται σε 10.000.000 δρχ. και θα καλυφθεί 
από τους συμμετέχοντες Δήμους κατ’ ισομοιρία. 

10. ΔΙΑΛΥΣΗ - ΕΚΚΑΘΑΡΙΣΗ : η Επιχείρηση διαλύεται: 

α. Με αποφάσεις των Δημοτικών Συμβουλίων που λαμ- 

βάνονται με τα 2/3 της πλειοψηφίας των μελών τους. 

β. Όταν λήξει η διάρκειά της χωρίς να παραταθεί. 


γ. Σε περίπτωση πτώχευσης οπότε ακολουθεί η εκκα¬ 
θάριση. 

Εκτός από την περίπτωση πτώχευσης η εκκαθάριση γί¬ 
νεται από εκκαθαριστές που ορίζονται από τα Δημοτικά 
Συμβούλια. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράτονται οι απαιτήσεις, ρευστοποιείται η περι¬ 
ουσία και πληρώνονται τα χρέη της Επιχείρησης. Το υπό¬ 
λοιπο περιέρχεται αναλογικά στους Δήμους που τη σύ¬ 
στησαν. 

11. Αναπόσπαστο τμήμα της παρούσας αποτελεί η οι¬ 
κονομοτεχνική μελέτη με την οποία συμφωνούν όλα τα 
μέλη και των δύο Δημοτικών Συμβουλίων. 

12. Η συγκρότηση, η λειτουργία και αρμοδιότητες των 
οργάνων διοίκησης, η οργάνωση, η λειτουργία, η διαχεί- 
ρηση και η εποπτεία της Επιχείρησης διέπεται από τις 
σχετικές διατάξεις του Δημοτικού και Κοινοτικού Κώδικα 
(Π.Δ. 410/95) καθώς και την αρίθμ. 25027/9.4.84 απόφα¬ 
ση του υπουργού Εσωτερικών (ΦΕΚ 244/Β719.4.84). 

13. Από τις διατάξεις της απόφασης αυτής προκαλείται 
δαπάνη σε βάρος των προϋπολογισμών τρέχοντος έτους 
των Δήμων Ταμασίου και Ξυνιάδος ύψους 5.000.000 δρχ. 
για τον κάθε ένα και η οποία είναι γραμμένη στους προϋ¬ 
πολογισμούς τους και στους σχετικούς κωδικούς αριθ¬ 
μούς. Για τα επόμενα πέντε (5) έτη το ύψος του προϋπο¬ 
λογισμού της δαπάνης δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 6 Σεπτεμβρίου 1999 

Ο Γ ενικός Γραμματέας Ο Γενικός Γ ραμματέας 

Περιφ. Θεσσαλίας κ.α.α. Περιφ. Στερεάς Ελλάδας 
Ο Γενικός Δ/ντής 

Θ. ΦΙΛΟΣ ΒΑΣΙΛΗΣ ΕΞΑΡΧΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




